CELEX: 62017TN0352
Language: el
Date: 2017-06-02 00:00:00
Title: Υπόθεση T-352/17: Προσφυγή-αγωγή της 2ας Ιουνίου 2017 — Korwin-Mikke κατά Κοινοβουλίου

24.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 239/69
            
         Προσφυγή-αγωγή της 2ας Ιουνίου 2017 — Korwin-Mikke κατά Κοινοβουλίου
   (Υπόθεση T-352/17)
   (2017/C 239/80)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Janusz Korwin-Mikke (Jozefow, Πολωνία) (εκπρόσωποι: M. Cherchi, A. Daoût και M. Dekleermaker, δικηγόροι)
   
      Καθού-εναγόμενο: Ευρωπαϊκό Κοινοβούλιο
   
      Αιτήματα
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               να κρίνει την παρούσα προσφυγή-αγωγή παραδεκτή και βάσιμη·
            
         κατά συνέπεια,
   
               —
            
            
               να ακυρώσει την απόφαση του Προεδρείου του Ευρωπαϊκού Κοινοβουλίου της 3ης Απριλίου 2017·
            
         
               —
            
            
               να ακυρώσει την εκδοθείσα προγενεστέρως απόφαση του Προέδρου του Ευρωπαϊκού Κοινοβουλίου της 14ης Μαρτίου 2017·
            
         
               —
            
            
               να διατάξει την αποκατάσταση της οικονομικής ζημίας και την ικανοποίηση της ηθικής βλάβης που προκλήθηκαν από τις προσβαλλόμενες αποφάσεις, δηλαδή να επιδικάσει στον προσφεύγοντα-ενάγοντα το ποσό των 19 180 ευρώ·
            
         
               —
            
            
               εν πάση περιπτώσει, να καταδικάσει το Ευρωπαϊκό Κοινοβούλιο στο σύνολο των δικαστικών εξόδων.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής, ο προσφεύγων-ενάγων προβάλλει δύο λόγους.
   
               1.
            
            
               Ο πρώτος λόγος αντλείται από παράβαση του άρθρου 11 του Χάρτη των Θεμελιωδών Δικαιωμάτων της Ευρωπαϊκής Ένωσης, από παραβίαση της γενικής αρχής της ελευθερίας της έκφρασης, σε συνδυασμό με το άρθρο 10 της Ευρωπαϊκής Συμβάσεως για την προάσπιση των δικαιωμάτων του ανθρώπου και το άρθρο 52 του Χάρτη των Θεμελιωδών Δικαιωμάτων, με την ιδιάζουσα περίσταση ότι τα όσα ελέχθησαν, στα οποία αναφέρονται οι προσβαλλόμενες αποφάσεις, έχουν διατυπωθεί από ένα μέλος του Ευρωπαϊκού Κοινοβουλίου κατά την άσκηση των καθηκόντων του και στους κόλπους των θεσμικών οργάνων της Ευρωπαϊκής Ένωσης, καθώς και από παράβαση του άρθρου 166 του Κανονισμού του Κοινοβουλίου της Ευρωπαϊκής Ένωσης, του άρθρου 41 του Χάρτη των Θεμελιωδών Δικαιωμάτων, από παραβίαση της αρχής της αιτιολογήσεως των πράξεων των θεσμικών οργάνων της Ευρωπαϊκής Ένωσης, από παράβαση του άρθρου 296 ΣΛΕΕ, από πρόδηλη πλάνη εκτιμήσεως και από υπέρβαση εξουσίας.
            
         
               2.
            
            
               Ο δεύτερος λόγος αντλείται από παράβαση του άρθρου 41 του Χάρτη των Θεμελιωδών Δικαιωμάτων, από παραβίαση της αρχής της αιτιολογήσεως των πράξεων των θεσμικών οργάνων της Ευρωπαϊκής Ένωσης καθώς και της γενικής αρχής της αναλογικότητας, από πρόδηλη πλάνη εκτιμήσεως και από υπέρβαση εξουσίας.